ສະຫະລັດ ແລະຈີນ ໂອ້ລົມກັນ ຢູ່ກອງປະຊຸມ ປະຈຳປີ ທີ່ນະຄອນຫລວງວໍຊິງຕັນ
ພວກເຈົ້າໜ້າທີ່ຂັ້ນສູງ ສະຫະລັດ ກ່າວວ່າ ມີການໂອ້ລົມກັນໂດຍກົງ ກັບບັນດາເຈົ້າໜ້າທີ່ຈີນ ຢູ່ກອງປະຊຸມ ປະຈຳປີ ກ່ຽວກັບ ດ້ານຍຸດ​ທະ​ສາດ ຄວາມ​ປອດ​ໄພ​.
ບັນດາເຈົ້າໜ້າທີ່ ສະຫະລັດ ໃຫ້ຄຳໝັ້ນສັນຍາວ່າ ຈະມີ “ການ ໂອ້ລົມກັນໂດຍກົງ” ກັບບັນດາເຈົ້າໜ້າທີ່ຈີນ ລະຫວ່າງການ ສົນທະນາລະດັບສູງ ປະຈຳປີທີ່ຍັງດຳເນີນຕໍ່ໄປ ໃນວັນອັງຄານ ມື້ນີ້ ຢູ່ນະຄອນຫລວງວໍຊິງຕັນ ຄວາມປອດໄພທາງອິນເຕີແນັດ ການອ້າງກຳມະສິດທາງທະເລ ຂອງຈີນ ແລະຄວາມພະຍາຍາມຮ່ວມກັນສອງຝ່າຍເພື່ອຮັບມື ກັບການປ່ຽນແປງຂອງດິນຟ້າອາ ກາດ ທີ່ຄາດວ່າຈະເປັນຫົວ ຂໍ້ສຳຄັນຖືກຍົກຂື້ນມາຫາລືກັນຢູ່ໃນກອງປະຊຸມ ການສົນທະນາຫາລືໄດ້ເລີ້ມຂື້ນໃນວັນຈັນວານນີ້ ດ້ວຍການ ປະຊຸມເພື່ອໂອ້ລົມ ໃນດ້ານຍຸດທະສາດຄວາມປອດໄພຢ່າງກວ້າງຂວາງ ຊຶ່ງເຈົ້າໜ້າທີ່ຂັ້ນສູງຂອງ ກະຊວງຕ່າງປະເທດສະຫະລັດ ອະທິບາຍວ່າ ກົງໄປກົງມາ ເຈົ້າໜ້າທີ່ທ່ານນີ້ ກ່າວວ່າ “ເຂົາເຈົ້າໄດ້ໂອ້ລົມຢ່າງເປີດເຜີຍ ແລະໄປສູ່ຈຸດໃນການປະເຊີນ ກັບບັນຫາຕ່າງໆທີ່ເຮົາບໍ່ເຫັນດີ ແລະເປັນການດີ ໃນຄວາມພະຍາ ຍາມຊອກຫາຊ່ອງທາງ ເພື່ອເຮັດໃຫ້ຄວາມແຕກຕ່າງຂອງພວກເຮົາ ແຄບເຂົ້າ ກ່ຽວກັບບັນຫາສຳຄັນທີ່ສຸດຂອງ ສາຍພົວພັນ ” ອົງການຂ່າວຊິນຫົວຂອງທາງການຈີນກ່າວວ່າ ທັງສອງຝ່າຍໄດ້ມີ “ການແລກປ່ຽນທັດສະ ນະຄວາມເຫັນຢ່າງເລິກເຊິ່ງ ກ່ຽວກັບບັນຫາຕ່າງໆ ທີ່ມີຄວາມເປັນ ຫ່ວງນຳກັນ” ແລະກ່າວ ວ່າ ເຂົາເຈົ້າເຫັນດີຈະສືບຕໍ່ປະຕິບັດງານເພື່ອຊຸກຍູ້ໃຫ້ ມີຄວາມໄວ້ເນື້ອເຊື່ອຊຶ່ງກັນ ແລະ ກັນ ແລະປັບປຸງຄວາມສຳພັນໃຫ້ດີຂື້ນ ລັດຖະມົນຕີຕ່າງປະເທດສະຫະລັດ ທ່ານ John Kerry ແລະລັດຖະມົນຕີການເງິນ ທ່ານ Jacob Lew ຈະຮ່ວມກັບຮອງນາຍົກລັດຖະມົນຈີນ ທ່ານ Wang Yang ແລະທີ່ປຶກສາ ລັດຖະບານກາງ ທ່ານ Yang Jiechi ທີ່ກອງປະຊຸມສົນ ທະນາຫາລືດ້ານຍຸດທະສາດ ແລະເສດຖະກິດ ລະຫວ່າງສະຫະລັດກັບຈີນ